CELEX: 62011CN0635
Language: da
Date: 2011-12-09 00:00:00
Title: Sag C-635/11: Sag anlagt den 9. december 2011 — Europa-Kommissionen mod Kongeriget Nederlandene

25.2.2012   
            
            
               DA
            
            
               Den Europæiske Unions Tidende
            
            
               C 58/4
            
         Sag anlagt den 9. december 2011 — Europa-Kommissionen mod Kongeriget Nederlandene
   (Sag C-635/11)
   2012/C 58/05
   Processprog: nederlandsk
   
      Parter
   
   
      Sagsøger: Europa-Kommissionen (ved J. Enegren og M. van Beek, som befuldmægtigede)
   
      Sagsøgt: Kongeriget Nederlandene
   
      Sagsøgerens påstande
   
   
               —
            
            
               Det fastslås, at Kongeriget Nederlandene har tilsidesat sine forpligtelser i henhold til artikel 16, stk. 2, den indledende sætning, andet sætningsled, litra b), i Europa-Parlamentets og Rådets direktiv 2005/56/EF af 26. oktober 2005 om grænseoverskridende fusioner af selskaber med begrænset ansvar (1), idet det ikke har vedtaget de love og administrative bestemmelser, der er nødvendige for at efterkomme direktivet, for at medarbejderne i de i andre medlemsstater beliggende bedrifter i et selskab, der er resultatet af den grænseoverskridende fusion, og med sit vedtægtsmæssige hjemsted i Nederlandene, har den samme ret til medbestemmelse som medarbejdere, som er beskæftiget i Nederlandene.
            
         
               —
            
            
               Kongeriget Nederlandene tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Det fremgår af artikel 16, stk. 2, litra b), i direktiv 2005/56/EF, at lovgivningen i den medlemsstat, hvor det selskab, der er resultatet af den grænseoverskridende fusion, har sit vedtægtsmæssige hjemsted, bør give medarbejderne i de i andre medlemsstater beliggende bedrifter i det selskab, der er resultatet af den grænseoverskridende fusion, den samme ret til at udøve medbestemmelse i det selskab, der er resultatet af den grænseoverskridende fusion, som den giver de medarbejdere, der er beskæftiget i den medlemsstat, hvor dette nye selskab har sit vedtægtsmæssige hjemsted.
   Nationale forskrifter, som tilsigter at gennemføre direktivet, bør derfor fastsætte bestemmelser for alle de tilfælde, der omhandles i direktivets artikel 16, stk. 2.
   Dette er ikke sket i Nederlandene.
   
      (1)  EUT L 310, s. 1.